
1).  D.  D. 


AUCTOR 


Veteres  medicinae  cultores  nervorum  morbis,  excepta 
hypochondria  et  hysteria,  fere  nullum  studium  attri- 
buere» Novissimis  demum  temporibus  Ch  a ussi  er, 
Sieboldii  verbis  innixus,  qui  puellam  post  menstru- 
ationis cessationem  inter  octavam  et  nonam  costam  do- 
lore vehementi,  decursum  nervi  intercostalis  sequente 
atque  per  totam  vitam  durante,  affectam  esse,  et  post 
mortem  nervum  intercostalem  morbosum,  rubicundum, 
emaciatum  inventum  esse  refert,  hanc  affectionem  con- 
jecit fuisse  neuralgiam  intercostalem/)  Post  C hau  s sie- 
ruin,  longo  temporis  spatio  praeterlapso,  Nicodius,*) **) 
novis  observationibus  magna  cum  diligentia  institutis, 
huic  morbo  operam  suam  navavit  dicavitque,  atque, 
quum  de  doloris  sede,  de  diagnosi,  complicationibus, 

*)  Cf.  Table  synoptique  de  la  neuralgie.  Pari»  1811. 

**)  Vid.  Nouveau  journal  de  medec.  1818.  tom»  III.  pag. 

217.  sqq. 

aetiologia,  cura  satis  accurate  dissereret,  novam  quasi 
lucem  accendit.  Quae  deinde  de  hac  neuralgia  prolata 
sunt,  partim  illa  a Nico  dio  exposita  referunt,  partim 
cum  illa  affectione  medullae  spinalis,  hucusque  non- 
dum satis  enucleata,  quae  in  universum  irritatio  spi- 
nalis vocatur,  sunt  confusa/'*)  Qui  tamen  vir  de  in- 
tegro ad  hunc  morbum  animos  virorum  eruditorum 
convertebat,  est  Valleix,  quippe  anno  MDCCCXL  in 
Archives  generales  de  medecine  hujus  neuralgiae 
symptomata  originemque  ac  naturam  et  propagationem 
tanta  cum  sagacitate  et  perspicuitate  explanavit,  ut 
supervacaneum  videri  posset,  me,  tironem  in  arte  tam 
ardua,  aliquid  ad  hunc  morbum  5 nunc  extra  omnem 
dubitationem  positum,  adjiciendi  consilium  cepisse.  At- 
tamen vir  doctissimus  Valleix  multa,  quae  longo  alifer 
se  habent,  edocuit,  inprimis  quod  attinet  decursum  a- 
natomicum  Nn.  intercostali.,  eorum  commercium  cum 
nervo  sympathico,  rationesque  physiologicas.  Prius- 
quam igitur  ad  morbi  descriptionem  progrediamur,  de- 
cursum anatomicum  NN.  intercostali,  breviter  expona- 
mus necesse  est. 


*)  Cf.  Broun  in  The  Glasgow  med.  No.  II.  1828. 
Teale:  A treatise  on  neuralgic  diseases,  dependent 
upon  irritation  of  the  spina!  marrow  and  ganglia  of 
the  sympatic  neure.  London  1829. 


7 


DESCRIPTIO  ANATOMICA. 

Unusquisque  nervus  intercostalis,  ubi  e medulla 
spinali  abiit,  tractum  quendam  deorsum  vergentem  in 
canali  spinali  percurrit,  atque  prope  exitum  e foramine 
intervertebrali,  ad  marginem  internum  ligament.  colli 
costae  internum  in  ramum  anteriorem  crassiorem  ei 
posteriorem  tenuiorem  dividitur*  Rami  anteriores,  su- 
periores et  inferiores,  binis,  medii  singulis  filamentis 
cum  gangliis  thoracicis  proximis  nervi  sympathici  con- 
juncti, in  sulco  et  interstitio  costali  decurrunt,  tumque 
in  ramos  posteriores  s.  superficiales,  et  ramos  pe- 
ctorales anteriores  s.  profundos  finduntur. 

Valenti  n*)  de  via  et  commercio  horum  nervo- 
rum ait:  „Ex  his  vero  ea  lex,  quam  progressus  legem 
dico,  sponte  deducitur.  Fibrarum  enim,  quae  in  varia 
N.  sympathici  ganglia  intrant,  decursum,  non  tam  a- 
natomica,  quam  physiologica  via  persequendo  reperimus 
in  partibus  N.  sympathici  thoracica,  lumbari  et  sacrali 
radicum  a NN.  spinalibus  petitarum  fasciculos,  illico 


*)  De  functionibus  NN.  cerebrali,  et  N.  sympathici.  Pag. 
66,  §.  155. 

ubi  exeunt,  in  ganglion  proximum  ingredi;  inde  vero 
non  illico  per  ramum  organa  vicina  petentem  deferri, 
sed  cum  ramo  communicatorio  in  ganglion  proxime 
situm  continuari,  ibique  cum  ceteris  fibris  nervosis 
misceri,  et  tandem  hac  ratione  duo,  tria  pluraque  gan- 
glia progressos  organa  ipsa  petere.“ 

Valleix  divisionem’ horum  nervorum  inprimis  re- 
spiciens, sic  eam  significat:  „il  y a dans  les  nerfs  inter- 
costaux  trois  points  principaux  de  division , situcs 
ainsi  qu’il  suit:  le  premier  iramediatement  a la  sortie 
du  trou  de  conjugaison;  le  deuxieme  vers  le  milieu 
de  l’espace  intercostal;  et  le  troisieme  un  peu  eu  de- 
hors  du  sternum.a  Nullo  tamen  loco  conjunctionis 
NN.  intercostali,  cum  N.  sympathico  mentionem  fecit, 
quamquam  hoc  commercium  maximi  momenti  est;  uti 
postea  demonstrabitur.  Jam  vero  ad  symptomata  hu- 
jus neuralgiae  accedamus,  et  primum  de  localibus  qui- 
dem disserendum  nobis  est. 

DE  8 E D £ 

Mirandum  est,  quod  omnes  auctores  in  eo  ' con- 
sentiunt, neuralgiam  in  latere  sinistro  saepiussedem 

collocasse  quam  in  dextro,  atque  si  in  utroque  latere 
vigeret,  dolores  dextri  minorem  intensitatem  exhibuisse* 
Similis  differentia  occurrit,  quod  spectat  ad  numerum 
interstitii  intercostalis  morbose  affecti,  etenim  pluribus 
in  casibus  neuralgia  interstitium  sextum,  septimum,  o- 
ctavum  occupavit,  rarius  cetera.  Sin  autem  quaerimus, 
quatenus  dolores  extendantur,  quinque  plagae  discer- 
nendae sunt. 


I. 

II. 

III. 


IV. 


V. 


Dolor  neuralgicus  utrumque  latus  I 

— — unum  — (prae- > corripit. 

valet  sinistrum)  J 

— — ex  foramine  intervertebrali  us- 

que ad  eum  locum  tendit,  ubi 
ramus  pectoralis  abit, 

— — ex  loco  divisionis  rami  pectoralis 

usque  ad  marginem  sterni  pergit. 

— — sternum  ipsum  occupat. 


Hae  regiones  quum  meis,  tum  Valleixii  observa- 
tionibus accurate  respondent.  Neque  autem  necesse 
est,  una  alterave  regio  morbo  affecta  sit,  sed  plures5 
ut  saepe  fieri  solet,  una  dolere  possunt,  qua  de  re  sem- 
per  exploratio  summa  cum  diligentia  instituenda  est, 
et  qua  ratione  haec  effici  possit,  statim  exponemus. 

Quum  aegrotus  de  pectoris  dolore  queritur^  primum 
manu  columnam  vertebralem,  inprimis  partem  thoraci- 
cam, costas  et  interstitia  costalia  tangente  et  premente, 
thorax  est  explorandus*  Si  neuralgia  intercostalis  ad- 
est, statim  ubi  locum  dolentem  leniter  presseris,  lugu- 
brem edit  clamorem  et  effugere  studet  aegrotus.  In- 
vestigato loco  affecto  ^ regiones  circumjacentes  pari 
modo  inquirendae  sunt,  ut  extensionis  gradum  accura- 
tius comperias.  Tum  plessimetri  et  stethoscopii  ope 
pulmones  et  cor  caute  explorandi  sunt,  ne  in  errorem 
rapiaris.  Haec  erant  praemittenda,  priusquam  ad  sym- 
ptoma praestantissimum,  ad  dolorem,  pro  indole  pe- 
nitiori progrediamur.  In  doloribus  definiendis  distin- 
guimus, qui  ex  pressione,  respiratione,  motu  provocan- 
tur, et  qui  sponte  superveniunt. 

DOLORES  EX  PRESSIONE  ORTI. 

Non  verum  est,  quod  vulgo  de  neuralgiis  pro- 
mulgatur, dolores  vehementissimos  ex  leni  tantum  pres- 
sione procreari,  nam  saepius  observavi,  in  aliis  dolorem 
acerbissimum  nisi  ex  fortiori  pressione,  in  aliis  nisi 
cutis  vellicatione  non  erupisse,  quae  res  ex  in- 
dividui indole  videtur  dependere.  Plerumque  au- 

tem  pressio  tam  acrem  et  lancinantem  dolorem  ciet,  ut 
aegrotus  manum  prementem  effugiens  desperati  effigiem 
praebeat,  ac  saepe  collabatur,  haud  multum  aliter, 
ac  si  quis  pericarditide  laboret.  Memoratu  tamen  di- 
gnum est,  non  omnibus  supra  accuratius  designatis  lo- 
cis parem  intensitatem  dolorem  manifestare;  sic  expe- 
rientia constat  ad  plagam  foraminis  intervertebralis  et 
sterni  summa  eum  cum  acerbitate  saevire.  Praeter- 
ea ad  hunc  dolorem  pertinet,  qui  in  Spondylarthroca- 
ce  ex  vertebrae  morbosae  pressione  prosilit,  nara  ne- 
que intensitate  neque  indole  a neuralgico  differt. 

Attamen  in  hoc  morbo,  quo  plerumque  infantes 
afficiuntur,  dolor  justa  aestimatione  caret,  quamquam 
semper  Spendylarthrocacen  antecedit,  et  signum  prae- 
stantissimum  morbi  ineuntis  praebet.  Sin  quaerimus, 
quaenam  sit  causa  hujus  neglectionis,  partim  in  eo 
cernitur,  quod  infantes  loquelae  expertes  sedem  dolo- 
ris significare  neque unt5  partim  quod  medici  accura- 
tioris explorationis  officium  saepius  praetermittunt.  Val- 
leix  ipse  hoc  confitetur:  „mon  attentiori  ayant  ete  diri- 
gee  trop  tard  sur  ce  point,  je  n’ai  pu  faire  l’expe~ 
rience  que  chez  quatre  sujets.a 

DOLOR  EX  RESPIRATIONE. 

Ab  hac  doloris  natura  longe  differt,  qui  ex  respi- 
rationis actu  et  loquela  provocatur  (per  se  tamen 
constat,  unumquemque  morbum  organicum  pulmonis 
aut  cordis  deesse).  Hic  dolor,  qui  in  omnibus  aegro- 
tis non  occurrit,  plerumque  lancinans  aut  leviter  pun- 
gens, interdum  tamen  constrictionis  sensui  similis 
existit. 

DOLOR  EX  MOTU. 

Quaenam  doloris  natura  ex  corporis  motu  prode- 
untis sit,  difficile  est  definitu,  etenim  non  unus  altcrve 
eminet,  sed  complexus  dolorum  antea  memoratorum 
adest.  Oritur  autem  hic  complexus  ex  synaesthesiae 
lege,  quam  postea  loco  aptiori  exponamus. 

DOLOR  SPONTE  SUPERVENIENS. 

Quod  ad  dolorem  sponte  prorumpentem  pertinet, 
variam  naturam  prodit,  Interdum  enim  aegrotus  e 
somno  expergefactus  subito  dolorem  aut  obtusum, 

aut  prementem  cum  ingrato  sensu  secundum  tra- 
ctum nervi  intercost.,  persentit 5 tamen  si  movetur, 
tanta  iste  vehementia  accrescit,  ut  dilacerari  se  aegro- 
tus putet,  ideoque  clamare  evitet.  Saepenumero  ful- 
gura doloris  superveniunt,  quae  a Cotunnio  in  ischi- 
ade accuratissime  descripta  sunt.  Hoc  dolore  plerum- 
que tempore  matutino  aegroti  cruciantur,  praesertim 
quando  piures  dies  dolore  qualicunque  vacui  interces- 
serint; interdum  vespertino  tempore  aut  inter  noctem 
vexantur.  Tum  facie  pallida  clamorem  edunt  lugu- 
brem et  acutum,  digitisque  plagam  affectam  quam  for- 
tissime comprimunt.  Hoc  loco  non  ineptum  videtur 
dolores  osteocopos  memorare.  Piures  aegroti  de  do- 
loribus osteocopis  et  lacerantibus,  praecipue  sterni, 
costae,  brachii  conqueruntur,  ut  syphilide  et  rheuma- 
tismo affectos  esse  crederes,  cujusmodi  vero  sympto- 
mata omnino  desunt.  Interdum  minimum  costae  spa- 
tium dolor  occupat,  tamen  semper  est  pertinax  et  mo- 
lestissimus. 

Duo  praecipue  phaenomena,  synaesthesiae  s. 
synergiae  et  motus  reflexionis  memoratu  dignis- 
sima sunt,  quae  in  hac  neuralgia  respiciantur.  Ac 
primum  quidem  de  synergia  loquamur.  Fibrae 

sensoriae  subito  stimulatae  fibras  sensorias  par- 
tium vicinarum  aut  remotarum  et  energiam  singularem 
qualitative  aequalem  cient.  Quod  phaenomenon  ex  eo 
partim  explicatur,  quod  nervorum  sensoriorum  radices 
gangliis  instructae  sunt,  partim  quod  similis  ratio,  ac 
in  motibus  reflexivis,  ex  impressione  medullae  spinalis 
aut  cerebri  procedit.  Illustrissimus  J.  MueHer*) 
hanc  synergiam  irradiationem  sensuum  nominat.  Haud 
igitur  mirum  est,  plures  nervos  intercostales  una 
dolere,  doloremque  usque  ad  mandibulam  proserpere, 
ibique  majori  quam  primo  loco  vehementia  et  molestia 
saevire,  id  quod  saepissime  obvenit.  Et  ex  hac  syn- 
ergiae  lege  elucet  , cur,  sicut  ad  omnes  neuralgias 
aliae  accedere  amant,  cum  neuralgia  intercostali  bra- 
chialis et  frontalis  neuralgia  consociari  studeat.  Illius 
symptomata  plerumque  haecce  sunt:  dolor,  tractum  N. 
ulnaris,  radialis,  mediani  sequens,  cum  sensatione  pe- 
culiari stuporis  et  formicationis  conjunctus  est;  hujus: 
dolor  pungens  et  lancinans,  interdum  premens,  a fo-  j 
ramine  supraorbitali  incipit,  et  supercilia,  frontem,  pal« 
pebras  occupat.  Synergiae  vi  exposita  ad  reflexio- 
nem motus,  quippe  quae  maximi  momenti  in  hac  neu- 
ralgia sit,  transeamus.  „Quura  enim,  ait  Valent  in, 

*)  Cfr.  Handbuch  der  Physiologie,  pag  708  sqq. 

fibrae  nervosae  primitivae  periphericae  singulis  suis 
energiis  definitis  unicis,  nec  duplicibus  aut  multifariis 
utantur,  neque  eas  inter  se  communicent  neque  haec 
communicatio  gangliorum  opera  fieri  possit : omnia, 
quae  hanc  ipsam  communicationem  fieri  probant,  phae- 
nomena non  nisi  centri  nervosi  opera  perfici  posse 
sequitur.  Lex  fundamentalis  reflexionis  ea  est,  ut  ir- 
ritamentum sensorium  motus  reflexivos  tum  demum 
excitet,  si  centri  nervosi  pars  respondens  integra  est, 
ea  vero  destructa,  non  excitet.  Cerebrum,  quod  perce- 
ptionis, sensibilitatis  et  voluntatis  sedes  est,  medullae 
spinali  hac  in  re  non  imperat,  ut,  cerebro  destructo 
aut  rapide  ablato,  partium,  quarum  N N.  a medulla 
spinali  proficiscuntur,  motus  reflexivi  omnes  rite  per- 
agi continuent/*  Ex  nervorum  intercostalium  irrita- 
tione duae  inprimis  neuralgiae,  quae  agrotis  maximum 
incommodum  et  molestiam  afferunt,  scilicet  cordis  et 
laryngis  motus  reflexivi  redundant. 

Neuralgia  cordis  deuteropathica  non  in  omnibus 
casibus*  netaralg.  intercostal.  observata  est;  ego  ta- 
men plura  exempla  animadverti  et  symptomata  afferam. 
Subito  neuralgia  intercostalis  impetum  facit  dolore  mo- 
do pungente,  modo  lancinante,  ac  tum  cor  vehemen- 
ter palpitare  incipit,  sed  palpitationes  frequentes  m 

debiles  nonnullas  tantum  minutas  perdurant.  Inter 
palpitationes  pulsus  parvus  , contractus  , irregularis, 
frequens  evadit;  facies  pallescit,  temperatura  corporis 
diminuta  est;  interdum  membra  tremunt,  haud  multum 
secus,  ac  si  quis  intermittente  correptus  in  stadio  fri- 
goris versatur.  Neque  percussione  neque  auscultati- 
one ullum  morbum  organicum  invenies.  Neuralgia 
laryngea  deuteropathica  haud  raro  cum  neuralg.  in- 
tercosf.  conjuncta  est,  quod  ex  combinatione  plexus 
mollis  cum  N.  laryngeo  superiori  et  inferiori  elucet. 
Plerumque  neuralgiam  cordis  subsequitur  et  haec 
praebet  symptomata : aegroti,  pruritus  ingrati  sensa-  j 
tione  in  larynge  vexati,  alte  inspirant  ac  statim  inju- 
cundos edunt  latratus,  haud  aliter  quam  infantes  tussi 
convulsiva  correpti.  Atfamen,  quae  in  hysteria  occur- 
rit, sensatio  globi  cujusdam  laryngi  inhaerentis  deest. 
Vox  maxima  ex  parte  post  paroxysmum  breve  tempus 
alteratur,  etenim  raucedo  transitoria  existit. 

Interdum  dolor  plus  minusve  vehemens  in  la- 
rynge remanet.  Quae  laryngis  affectio  quamquam 
valde  differt  a laryngitide,  tamen  exempla  exstant,  ubi 
pro  inflammatione  habita,  cura  antiphlogistica  mali  vis 
mirum  in  modum  adaucta  est.  Sic  Dr.  Graves*) 


*)  The  Dublin  Journal  of  medical  Science.  Vol.  XIV. 
pag.  371,  1839. 

casum  enarrat,  ubi  virgini  valida  constitutione  gavisae, 
irregularitate  mensium  et  hysteria  laboranti,  hac  neu- 
ralgia correptae,  eccoprotica,  antimonialia,  mercurialin 
porrecta  et  hirudines  atque  vesicatoria  applicata  sunt, 
quibus  morbus  ingravescebat.  Licet  ipsius  verba  af- 
ferre: „No  relief  had  been  obtained,  and  she  came  to 
Dublin  where  she  was  placed  under  my  care,  and 
that  of  Dr.  Marsh.  The  pain  had  become  almost 
constant , when  we  first  saw  her,  but  was  by  no 
means  violent,  except  now  and  them , when  it  used 
to  become  suddenly  aggravated.  These  paroxysms 
of  pain  could  not,  be  called  violent  they  were  ho- 
wewer,  distressing,  amounted  to  a most  annoying 
feeling  of  distrees  about  the  whole  region  of  the 
larynx.  There  was  no  external  tenderness,  and  the 
internal  fauces,  were  heallhy. 

We  considered  id  to  be  an  hysterical  nervous 
affection.  This  neuralgia  was  chiefly  remarkable  for 
a change  of  tone  and  weakncss  in  the  voice  which 
invariably  attended  the  paroxysms,  shewing  that  the 
rima  glottidis,  and  chordae  vocales  were  the  parts 
chiefly  implicated.  We  must  suppose,  therefore,  that 
the  pain  was  derived  from  the  branches  of  the  su- 
perior laryngeal  nerve.a  Tum  aliam  curationis  ratio- 
nem ingressus  morbum  facile  superavit. 

DE  RELIQUORUM  ORGANORUM  CONDITIONE. 

Jam  pluries  commemoravi  pulmones  semper  sa- 
nos inventos  esse,  idemque  valet  de  digestionis  orga- 
nis.  Nemo  aegrotorum  a me  observatorum  de  digesti- 
one laesa,  ructu,  nausea,  vomitu,  pica,  sapore  depravato 
conquestus  est;  lingua  semper  pura  erat.  Etiam  an- 
xietas circa  praecordia  et  sensatio  ponderis  maxima  ex 
parte  desiderabatur.  Aliter  autem  pulsus  conditio  in 
neuralgia  se  habet,  nam  jure  praesumas,  solito  fre- 
quentiorem  esse  debere,  sed  revera  justo  rarior  est, 
etiamsi  doloribus  vehementissimis , tam  pungentibus, 
quam  lancinantibus  aegroti  vexentur;  pulsus  nullo  in 
casu  numerum  sexaginta  aut  septuaginta  ictuum  exce- 
debat, et  quod  attinet  qualitatem,  mollem  ac  saepe  de- 
bilem se  praestabat»  Attamen  animadvertendum,  hanc 
pulsus  conditionem  et  medicamentis  irritantibus,  et  ve- 
sicatorii  applicatione  mutari. 

Quum  neuralg.  intercostal.  praecipue  sexum  se- 
quiorem  adoriatur,  mensium  functiones  nostram  atten- 
tionem poscunt.  Et  primum  quidem  in  quaestionem 
vocemus,  num  menses  vim  in  neuralgiam  exerceant? 
nec  ne.  Negari  non  potest,  maximam  partem  morbo- 

rum  feminarum  ex  menstruationis  vitiis  pendere.  In 
neuralgia  autem  intercostali  salutaris  mensium  vis  val- 
de restricta  est,  nam  plura  exstant  exempla,  ubi  ae- 
grotae neuralgia  atrociter  cruciatae,  mensium  irregula- 
ritate non  laborabant,  quin  immo  in  nonnullis  nondum 
profluebant  menses.  Attamen  nonnullis  exemplis  com- 
probatum est,  aegrotas,  quarum  menses  suppresi  es- 
sent, quum  profluere  coepissent,  neuralgia  liberatas 
esse,  quae  res  in  curatione  respicienda  est.  Valleix 
casum  memorabilem  narrat.  Quum  aegrota  in  noso- 
comio commoraretur,  menses  apparebant,  et  fluxus  san- 
guinis, qui  quatuor  aut  quinque  dies  perdurabat,  pri- 
mo mense  copiosus  et  regularis,  secundo  Iiysteriae 
impetu  interruptus,  sed  non  suppressus  erat,  quia  mox 
rediit.  Jam  vero,  quum  denuo  menses  apparerent, 
neuralgia  intercostalis  fere  omnino  disparuerat,  ut  mox 
sanatam  fore  crederes.  Itaque  aequum  fuit  praesu- 
mere, menses  suppressos  naturali  ratione  cum  neural- 
gia conjunctos  esse,  quorum  reditu  hanc  disparituram. 
Sed  haec  praesumtio  falsa  fuit,  nam  mense  sequente 
menses  regulariter  profluxere,  attamen  nullo  tempore 
dolores  intercostales  violentiores  fuere.  Nihilominus 
addendum  est,  dolores  post  secundam  mensium  ap- 
paritionem valde  diminutos,  mox  omnino  disparuisse.— 


2* 

Urinae  excretio  neque  molesta  neque  quod  ad 
qualitatem  et  quantitatem  pertinet  anomala  fuit*  Idem 
de  alvo  valet  $ rarissime  obstipatio  aut  diarrhoea  ob- 
servabantur. 

Praeterea  autem  in  decursu  morbi  plura  phae- 
nomena, quae  commemorentur  dignissima  sunt.  Et  pri- 
mum quidem  de  iis,  quae  alias  in  febribus  occurrunt, 
nobis  agendum  erit.  Inter  noctem  interdum  toto  cor- 
pore aegroti  frigescunt,  sed  hoc  frigus  non  excipit 
calor,  atque  perbreve  durat  tempus  Calor,  nisi  ex 
alio  morbo  provocatus,  nullibi  apparuit.  Ast  eo  fre- 
quentius sudor  frigidus,  praecipue  manus  et  pedes 
occupans  animadvertebatur,  eoque  insignis,  quod  re- 
pente, nulla  causa  praegressa,  copiose  interdiu  erum- 
pit, neque  ullo  modo  dolores  diminuit. 

Quibus  phaenomenis  apte  animi  et  coenaesthesiae 
perturbationes  adjungantur.  Magna  animi  affectionis 
varietas  inter  aegrotos  intercedit;  dum  alii  animo  de- 
misso se  in  misserrima  conditione  versari  et  phthisi 
aut  alio  quodam  pulmonis  aut  cordis  morbo  mox  con- 
sumi credunt,  indeque  moerore  et  tristitia  suos  vexant, 
alii,  quorum  numerus  exiguus  est,  aequo  animo  mo- 
lestias perferentes,  doloris  mox  disparituri  spem  alunt. 

Omnes  autem*  de  imbecillitate,  defatigatione,  lassitudine 
universali  querelas  edunt 

Priusquam  ad  diagnosim  constituendam  progre- 
dior?  casum  quendam  a me  observatum  proferre  lice- 
at. M.  H.,  scribae  marita,  triginta  duos  annos  nata,  in 
infantia  a solitis  morbis  immunis  fuit.  Decimo  octavo 
anno  menses  apparuerunt^  reguiariterque  sed  copiose 
profluxere.  Menstruatio  per  totam  hebdomadem  du- 
rare solebat.  Anno  vigesimo  primo  matrimonium  cum 
viro  pervalido  init,  ipsa  autem  debilis,  habitus  sero- 
pliulosi  signa  praebet.  In  quo  matrimonio  quotannis 
infantes,  bis  geminos  enixa5  ter  aborta  est*  Post  se- 
cundum abortum  haemorrhagiam  uteri  perpessa  est$ 
graviditas  et  puerperium  regularem  decursum  habue- 
rant. Usque  ad  sextum  puerperium  optima  valetudine 
gavisa,  eo  autem  praeterlapso  ad  latus  sinistrum  inter 
costam  quartam  et  quintam  dolore  lancinante  et  pun- 
gente, qui  ex  foramine  intervertebrali  exiens  ad  ster- 
num usque  extensus  est,  tractum  nervi  intercostalis  se- 
cutus, vexata  est.  Dolor  ipse  vix  quartam  horae  par- 
tem perdurabat,  sed  quotidie  pari  vehementia  redibat. 
Ante  tres  menses  quum  aegrotam  observarem  statum 
inveni  sequentem.  Femina  de  dolore  supra  jam  me- 
morato conquesta  nec  non  tussi  sicca  (ut  dixit),  sta- 

tini  cor  et  pulmones  ope  stethoscopii  et  plessimetri  ex- 
plorati sunt.  Sed  ubique  respiratio  vesicularis  et  regula- 
ris audita  est,  cordis  volumen  neque  auctum  fuit,  ne- 
que ejus  soni  quidquam  anomali  exhibuere.  Tum  manu 
processus  spinosos  vertebrarum  sine  ulla  aegrotae 
molestia  percussi;  sed  quum  plagam  nervi  intercosta- 
lis quarti  modo  titillarem,  modo  fortius  premerem,  do- 
lorem hac  in  parte  fixum  esse  clamavit.  Cutis  super- 
jacens non  decolor  erat,  nec  tumor  ad  plagam  desi- 
gnatam animadverti  poterat.  Jussa  deinde  aegra  bra- 
chium abducere,  nullus  ex  hoc  motu  dolor  exstitit,  qui 
tamen  adesse  debebat,  si  rheumatismus  ibi  locatus  fuis- 
set. Aegrota  narravit  pavores  inter  somnum  hoc 
dolore  se  pati,  quem  tum  cordis  palpitationes  ve- 
hementissimae  ac  clamor  exciperent.  Ructus  aut 
nausea  nunquam  observata  est;  appetentia  non  per- 
turbata. — Animi  pathemata  quoque  tempore  vio- 
lentissimum paroxysmum  provocare  valent.  Jure 
igitur  ex  his  symptomatibus  concludi  potest  ex 
neuralgia  intercostali  aegrotam  laborare.  Menses  re- 
gulariter profluentes  nullum  levamen  attulere.  Medicus 
quidam  Asam  c.  Tr.  Valerian.  praescripserat,  quae 
tamen  medicamina  propter  foetorem  aegrota  respuit. 

DIAGNOSIS. 


Non  facile  cum  vitiis  pulmonis,  pleurae,  cordis 
hanc  neuralgiam  confundere  possumus,  nam  auscul- 
tatio et  percussio  omnem  dubitationem  auferunt;  sed 
initio  pleuritidis,  pneumoniae,  pericarditidis,  ubi  signis 
physicalibus  distingui  non  possunt,  diagnosis  diffici- 
lis videtur.  Attamen  hae  phlogoses  semper  cum  fe- 
bri conjunctae  sunt,  ad  quas  tussis  continua  et  dys- 
pnoea accedit;  praeterea  dolor  non  est  circumscriptus, 
ut  neuralgicus.  Majorem  difficultatem  rheumatismus 
musculorum  pectoralium  praebet,  etenim  dolor  similis 
per  totum  morbi  decursum  durat.  Sed  rheumatismi 
dolor  majorem  ambitum  occupat,  non  est  circumscri- 
ptus, nec  tam  pressione  quam  subitaneo  motu  adau- 
getur, quae  res  aliter  se  habet  in  hac  neuralgia; 
praeterea  curatio  diagnosi  confirmandae  inservit,  nam 
in  rheumatismo  sanguinis  detractiones  dolorem  tollunt, 
in  neuralgia  aggravant.  Una  autem  affectio  neural- 
gica existit,  quae  parlim  cum  neuralgia  intercostali  co- 
haeret, partim  proprium  morbum  constituit:  angina 
pectoris.  Cohaeret  cum  hac  neuralgia  propterea,  quod 
plerumque  ejus  paroxysmi  ex  lege  reflexionis  provo- 


24 


cantur,  quam  supra  jam  demonstravimus ; attamen  ean- 
dem per  se  consistere  posse,  plures  auctores  referunt* 
Quod  si  est,  quaenam  differentia  intercedat,  nobis  est 
quaerendum*  Anginam  pectoris  sub  sterno  ad  plagam 
cordis  repente,  cum  dolore  constringente,  ad  brachium 
sinistrum  proserpente,  et  anxietatis  circa  praecordia  sen- 
satione, quae  ad  talem  gradum  evehitur,  ut  aegrotum 
statim  morte  abripi  putes,  incipere  contendunt*  An- 
ginam pectoris  ex  neuralgia  intercostali  prodeuntem 
semper  dolor  fulguri  similis,  N.  intercostal*  sequens, 
antecedit,  ac  tum  demum  motus  reflexivi  oriuntur.  Illo- 
rum anginae  paroxysmus  nisi  ructu  non  finitur*),  hu- 
jus nunquam* 

Restat  adhuc,  ut  aliquos  medullae  spinalis  mor- 
bos afferam,  qui  similes  dolores  excitant*  In  meningi- 
tide spinali  dolor  quolibet  motu  et  pressione  valde  au- 
getur, simulque  musculi  dorsales  aut  extremitatum  con- 
trahuntur; in  myelitide  dolor  circumscriptus  profunde 
haeret,  quocum  paralysis  extremitatum  et  sphincterum 
conjuncta  est;  in  myelomalacia  ad  abdomen  et  basim 
thoracis  sensationem  aegrotus  percipit,  quasi  loro  con- 


*)  Cfr.  Romberg,  Lehrbueh  der  Nervenkranklieiten. 
Pag.  123* 

stringeretur,  cui  gressus  vacillans  accedit,  quae  phae- 
nomena nunquam  in  neuralgia  intercost.  obveniunt 
Cum  irritatione  spinali  haec  neuralgia  difficile  confundi 
potest,  nam  in  illa  pressio  processuum  spinosorum  ver- 
tebrarum dolorem  commovit,  quem  convulsiones  exci- 
piunt A dolore  spondilarthrocacen  concomitante  eo 
differt  neuralgicus,  quod  ille  ex  pressione  costae  mor- 
bosae, vertebrae  adhaerentis  cietur,  hic  nisi  ex  titilla- 
tione et  pressione  interstitii  costalis  non  provocatur. 

DECURSUS  MORBI. 

Frustra  certum  atque  constantem  decursum  quae- 
res. Quisque  paroxysmus  finibus  suis  absolvitur,  si- 
mulque  causam  praedisponentem  continet,  cur  sensibi- 
litas  adaugeatur,  ceterique  paroxysmi  citius  sese  in- 
sequantur. Itaque  dolor  aut  breviori  aut  longiori  tem- 
poris spatio  ad  summum  fastigium  adscendit,  et  subito 
evanescit.  Hoc  autem  raro  fif?  plerumque  paroxysmi 
post  longiora  intervalla  redeunt,  et  dolor  sensim  sen«® 
simque  cedit.  Et  haec  quoque  lex  non  multum  valet, 
nam  saepius  neuralgia  inveterascit,  atque  per  totam 
vitam  aegrotum  comitatur.  Quam  mutabilitatem  per- 
pendentes viri  doctissimi  credidere,  causam  in  mutata 
aeris  constitutione  quaerendam  esse,  sed  observationes 

accurate  institutae  huic  sententiae  omnino  repugnant* 
Itaque  confiteri  coacti  sumus,  hanc  causam  nos  igno- 
rare. Tamen  dolorem  intermittentem,  qui  saepe  occur- 
rit, excipere  debemus.,  quippe  qui  semper  regulariter 
decurrat. 

DE  SPATIO  MORBI. 

Difficile  est  temporis  spatium  accurate  determinare, 
hoc  tantum  constat,  neuralgiam  per  longum  tempus 
durare.  Plerumque  mensem,  semestre,  annum,  bien- 
nium, aut  per  totam  vitam  perstat;  etiam  dolor  inter- 
mittens annum  aut  plures  annos  ad  curationem  requirit. 


DE  EXITU  MORBI* 

Neuralgiam  non  lethalem  esse,  omnium  auctorum 
experientia  confirmatum  est;  sed  semper  debilitatem 
periculosam  provocat,  qua,  quum  alius  morbus  super- 
venerit, aegrotus  eo  facilius  morte  abripitur*  Exitum 
in  morbos  tabificos  (tabem  nervosam)  facile  locum  ha- 
bere posse,  quisque  intelliget,  qui  aegrotum  de  agry- 
pnia  et  timore,  quo  percellitur,  conquerentem  observa- 
verit. 

CAUSAE  PRAEDISPONENTES. 

I*  Aetas,  Ante  pubertatem  non  facile  neural- 
gia obvia.  Plurimi  inter  annum  decimum  octavum  us- 
que ad  sexagesimum  affecti  sunt 

II.  Sexus.  Feminae,  quibus  major  sensibilitas 
inest,  neuralgiae  saepius  subjiciuntur  quam  viri. 

III.  Constitutio.  Nulli  constitutioni  neque  ro- 
bustae, neque  infirmae  neuralgia  parcit;  tamen  genera- 
tim  ab  hominibus  emaciatis  et  flaccidis  praedam  facit. 

IV.  Morbi  praegressi.  Inprimis  tota  affe- 
ctionum nervosarum  cohors  ansam  praebet;  neque  mi- 
nus morbi  organismum  debilitantes,  e.  g.  haemorrha- 
giae frequentes  disponunt. 

V.  A nni  tempestates.  Hiemis  tempore,  prae- 
cipue frigore  saevae,  frequentia  hujus  neuralgiae  prae- 
valuit, quo  eodem  tempore  paroxysmi  atrociter  grassati 
sunt. 

CAUSAE  OCCASIONALES. 

I.  Irritamenta,  quae  directe  nervum  laedunt, 
e.  c.  p-uncfio,  sectio,  ut  exstirpatio  mammae,  saepe 
neuralgiae  causam  praebent. 

II.  Dyscrasiae.  Neminem  fugit,  dyscrasia  rheu- 

inatica,  arthritica,  herpetica  etc.  neuralgias  procreari. 

III.  Desorganisationes.  Constat,  neuromata, 
hyperostoses,  exostoses,  periostoses,  fungos  etc.  atro- 
cissimam  neuralgiam  excitasse. 

PROGNOSIS. 

In  constituenda  prognosi  discernimus  vitam  et 
sanationem.  Quod  attinet  vitam  semper  est  bona,  sed 
quod  sanationem  dubia  praesagienda.  Meliorem  pro- 
gnosim  neuralgia  cum  typo  intermittente,  quam  quae 
ex  dyscrasia  orta  est,  admittit. 

CURA. 

Praecipue  in  causas  neuralgiam  excitantes  no- 
strum medicaminum  penum  dirigamus  necesse  est. 
Sed  haud  raro  fit,  ut  causas  investigare  nullo  modo 
possimus,  atque  tum  licet  medicamina,  quae  vulgo  di- 
cuntur specifica,  experiri.  Et  primum  quidem  eligenda 
sunt,  quae  erethismum  nervorum  sedant.  Praestantis- 
imum  igitur  effectum  narcotica  praestabunt.  Ad  haec 
referenda  sunt  inprimis:  Opii  alcaloides,  uti  Morphium 
muriaticum,  acet,  etc.,  Rd.  et  Extr.  Pelladon.,  Extr. 
Stramon.,  Veratrin.,  Conium,  Hyoscyamus,  Amygdali- 
num, Acid.  borussic. 

Majorem  autem  celebritatem  Nauseosa  et  Alteran- 

f ia  sicuti:  Emetina,  Stibii  praep.,  Zinc.  hydrocyanie., 
acet*,  sulphur*,  Bismuth.  nitri»  oxydat.,  Aurum  natron., 
Argent*  nitr*,  Kali  oxymuriat.,  Arsenic.  praep.  sibi 
vindicavere* 

Si  magna  debilitas  et  laxitas  adest,  aequilibritati 
systematis  nervosi  et  sanguinei  restituendae  inserviunt 
Ferri  praep*,  Ferr*  carbon.,  hydrocyanic*,  iodat,,  lact* 

Interdum  etiam  cum  minori  aut  majori  effectu 
Rd*  Valer.  et  01*  Terebinth.  in  usum  vocantur. 

Eximiam  vero  laudem  methodus  endermatica  sibi 
comparavit.  Huic  scopo:  Morphium,  Veratrinum,  Kali 
hydrocyan.  inserviunt. 

Restat,  ut  remedia  externa  alferam,  quorum  prin- 
cipatum vesicatoria,  moxae,  acupuncturae  obtinent. 

Memoratu  etiam  digna:  cataplasmata  ex  Hb.  nar- 
coticis confecta,  Unguenta  et  Linimenta  ex  01.  Tereb., 
01*  Hyosc.,  01.  Cajeput,  fumigationes  et  stillicidia. 

ANATOME  PATHOLOGICA. 

Ex  scalpelli  adhibitione  comperimus , nervorum 
texturam  et  colorem,  quum  neuralgia  longius  per  tem- 
pus saevierit,  mutari.  Etenim  nervi  modo  emaciati  et 
emolliti,  modo  hypertrophici  et  duri  inveniuntur.  Ne- 
que minus  color  eorum  alteratur,  nam  flavi,  fusci,  ru- 
bicundi haud  raro  apparent. 

VITA* 

Natus  sum  ego  Leopoldus  Beer  Franeofurti 
ad  Viadrum  die  IV*  m.  Decembris  anno  hujus  saeculi 
XVII,  patre  Samuele,  matre  Johanna  e gente  Ja- 
cob,  quos  adhuc  vivos  pio  gratoque  animo  veneror. 
Fidei  veteri  addictus  sum.  Primis  litterarum  elemen- 
tis imbutus,  gymnasium  Fridericianum,  quod  Directore 
Poppo  floret,  frequentavi.  Tum  anno  MDCCCXXXVII 
Berolini  gymnasium  Friderico-Guilelmianum,  quod  beat. 
Spilleke  floruit,  adii.  Anno  undequadragesimo  h.  s. 
maturitatis  testimonio  ornatus,  almam  litterarum  universi- 
tatem Fridericam  Guilelmam  petii,  ibique  ab  111*  Mulier, 
t.  t.  rectore  magnifico,  in  numerum  civium  academico- 
rum  receptus,  et  apud  111.  Schultz5  t.  t.  decanum 
spectatissimum,  nomen  professus,  his  scholis  interfui. 

111.  Hecker  de  encyclopaedia  et  methodologia 
medicinae;  111.  Trendelenburg  de  logice;  111.  Mit- 

scherlich  de  chemia  organica  et  anorganioa;  111. 
Kunth  de  botanice;  Cei.  Dove  de  physice;  III.  Lich- 
t ens  te  in  de  zoologia;  III.  Weiss  de  mineralogia; 
III.  Steffens  de  psychologia;  HI.  Mulier  de  ana- 
tomia  corporis  humani,  de  anatomia  comparata,  de  phy- 
siologia, qui  idem  una  cum  111.  Schlemm  in  arte  ca- 
daverum rite  dissecandorum  me  instituit;  Cei.  Mit- 
scherlich  de  materia  medica;  Cei.  Romberg  de 
propaedeutice  clinica;  111.  Busch  de  arte  obstetricia 
tara  theoretica  quam  practica,  Exp.  Reichert  in  re- 
petitorio  anatomiae  universalis.  Exp.  Ange  Is  te  in  in 
operationibus  ophthalmicis  dux  mihi  fuit. 

Exercitationibus  clinicis,  medicis,  chirurgicis,  o^ 
phthalmiatricis,  obstetriciis,  paediatricis  et  psychicis  in- 
terfui virorum  Illustrissimorum  et  Celeberrimorum : 
Schonlein,  Romberg,  Wolff,  Wagner,  Jiing- 
ken,  Dieffenbach,  Triistedt,  Busch,  Barez, 
I dei  er.  Quibus  omnibus  viris,  summe  de  me  meritis, 
maximas  ago  semperque  habebo  gratias. 

Jam  vero  tentaminibus  , tam  philosophico  quam 
medico,  nec  non  examine  rigoroso  coram  gratioso  me- 
dicorum ordine  superatis,  spero  fore,  ut,  dissertatione 
thesibusque  publice  defensis,  summi  in  medicina  et 
chirurgia  honores  in  me  conferantur. 

THESES. 

1.  Hydrocephalus  acutus  etsi  in  infante  debili  tamen 
methodum  antiphlogisticam  poscit. 

2.  Hydrocele  tutissime  incisione  curatur. 

3.  Excisio  polypi  uteri  ligaturae  praeferenda. 


